পাকিস্তানের কারখানায় ভয়াবহ বিস্ফোরণ! মৃত ১৫

ওয়েব ডেস্ক : পাকিস্তানের কারখানায় ভয়াবহ বিস্ফোরণ (Blast)। মর্মান্তিক এই দুর্ঘটনায় মৃত্যু (Death) হল অন্তত ১৫ জনের। শুক্রবার পাকিস্তানের পাঞ্জাব (Punjab) প্রদেশে ফয়জলাবাদ জেলার মালিকপুর এলাকায় গ্যাস লিক করে বিস্ফোরণের ঘটনা ঘটে। সেখানেই এতো মৃত্যুর ঘটনা ঘটেছে। তবে মৃতের সংখ্যা আরও বাড়তে পারে বলে আশঙ্কা করা হচ্ছে।

সূত্রের খবর, ফয়জলাবাদ জেলার মালিকপুর এলাকায় একটি আঠা কারখানায় গ্যাস লিক করে। তার পরেই ওই কারখানায় ভয়াবহ বিস্ফোরণ হয়। কারখানার বয়লারও ফেটে যায়। আর তীব্র বিস্ফোরণের (Blast) কারণে কারখানাটি ধ্বংসস্তুপে পরিণত হয়েছে। এই ঘটনা নিয়ে ফয়জলাবাদের ডেপুটি কমিশনার রাজা জাহাঙ্গির আনোয়ার জানিয়েছেন, এই বিস্ফোরণের পরেই ঘটনাস্থলে পাঠানো হয় উদ্ধারকারী দলকে। ঘটনায় ১৫ জনের দেহ উদ্ধার করা হয়েছে। আহত ৭ জনকে ভর্তি করা হয়েছে হাসপাতালে।

আরও খবর : ভূমিকম্পে ধসে পড়ল বহুতলের রেলিং, মৃত ৩ জন, আহত বহু

আনোয়ার আরও বলেন, বিস্ফোরণের কারণে একটি বিল্ডিংয়ে আগুন ছড়িয়ে পড়েছিল। সেখানে আগুন (Fire) নিয়ন্ত্রণে এনে উদ্ধারকাজ চালানো হচ্ছে। অন্যদিকে ধ্বংসস্তুপের নিচে আর কেউ চাপা পড়ে রয়েছেন কি না তাও খতিয়ে দেখা হচ্ছে।

এই মর্মান্তিক দুর্ঘটনায় শোক প্রকাশ করেছেন পাঞ্জাবের মুখ্যমন্ত্রী মারিয়ম নওয়াজ। তবে কীভাবে এই ঘটনা ঘটেছে তা নিয়ে শুরু হয়েছে তদন্ত। তৈরি করা হয়েছে ৫ সদস্যের এক তদন্তকারী দল। অবশ্য এই ঘটনায় প্রশাসনকে কাঠগড়ায় তুলেছে পাকিস্তানের ন্যাশনাল ট্রেড ইউনিউন ফেডারেশন। যথাযথ নিরাপত্তা না থাকার কারণে এই ঘটনা ঘটেছে বলে দাবি করা হয়েছে।