বানতলার চর্মনগরীতে ভয়াবহ অগ্নিকাণ্ড! আহত একাধিক

ওয়েব ডেস্ক : ফের শহরে ঘটে গেল অগ্নিকাণ্ডের (Fire Incident) ঘটনা। এবার ভয়াবহ আগুন লাগল বানতলার (Bantala) চর্মনগরীতে। সেখানে ৯ নম্বর জোনের ৬৫ নম্বর প্লটের একটি কারখানায় এই ভয়াবহ অগ্নিকাণ্ডের ঘটে বলে খবর। সেই ঘটনায় তীব্র আতঙ্ক ছড়িয়েছিল এলাকায়। এই ঘটনায় বেশ কয়েকজন আহত হয়েছে বলে খবর। তাঁদেরকে ভর্তি করা হয়েছে হাসপাতালে।

ঘটনার পরেই খবর পেয়ে সেখানে আসে দমকলের একাধিক ইঞ্জিন। জানা যাচ্ছে, সেখানে এখনও আগুন নেভানোর কাজ চলছে। তবে কী করে ওই কারখানায় আগুল লাগল সে বিষয়ে কিছু জানা যায়নি। তবে দমকলের প্রাথমিক অনুমান শট সার্কিট থেকেই এই আগুন লেগে থাকতে পারে।

আরও খবর : SIR-এর জন্য আর কত প্রাণ হারাতে হবে? BLO-র আত্মহত্যায় গর্জে উঠলেন মুখ্যমন্ত্রী

স্থানীয় সূত্রের খবর, ওই কারখানায় অনেক চামড়ার জিনিস মজুত ছিল। সেই কারণে আগুন (Fire) ছড়িয়ে পড়ে কারখানায়। জানা গিয়েছে, আগুন লাগার সময় অনেক কর্মী ওই কারখানায় কাজ করছিলেন। আগুনের ভয়ে কারখানা থেকে বেরতে গিয়ে বেশ কয়েকজন কর্মী গুরুতর আহত হন বলে খবর। তাঁদেরকে নিকটবর্তী হাতপাতালে ভর্তি করা হয়েছে বলে খবর।

অন্যদিকে আগুন লাগার খবর পেয়েই ঘটনাস্থলে দমকলের পাশাপাশি পৌঁছয় বিশাল পুলিশ বাহিনীও। সেখানে এখনও চলছে আগুন নেভানোর কাজ। সম্প্রতি বিষ্ণুপুর থানার পশ্চিম বিষ্ণুপুর গ্রাম পঞ্চায়েত এলাকায় একটি কারখানাতেও অগ্নিকাণ্ডের ঘটনা ঘটেছিল। শর্ট সার্কিট থেকে সেই আগুন লেগেছিল বলে জানা গিয়েছিল। সেই অগ্নিকাণ্ডের রেশ এখনও কাটেনি। তার মধ্যেই আবার নতুন করে ঘটে গেল অগ্নিকাণ্ডের ঘটনা। আর এই ঘটনায় এলাকায় ছড়িয়েছে তীব্র চাঞ্চল্য।